വാക്കുതര്ക്കത്തെത്തുടര്ന്ന് ഒരാള് വെട്ടേറ്റ് മരിച്ചു കേണിച്ചിറവയനാട്: മദ്യലഹരിയില് ബന്ധുക്കള് തമ്മിലുണ്ടായ വാക്ക് തര്ക്കത്തെത്തുടര്ന്ന് വെട്ടേറ്റയാള് മരിച്ചു. കേണിച്ചിറ പരപ്പനങ്ങാടി കവളമാക്കല് സജി 50 ആണ് കൊല്ലപ്പെട്ടത്. ഇയാളെ വെട്ടിയ ബന്ധുവും ഓട്ടോ ഡ്രൈവറുമായ അഭിലാഷി 33നെ പരുക്കുകളോടെ കോഴിക്കോട് മെഡിക്കല് കോളജില് പ്രവേശിപ്പിച്ചു. ശനിയാഴ്ച വൈകുന്നേരം ആറരയോടെ ഇരുവരും ഒരുമിച്ച് മദ്യപിക്കുകയും പിന്നീട് വഴക്കിടുകയും ചെയ്തിരുന്നു. തുടര്ന്ന് രാത്രി 10.30 ന് വീടിന് സമീപത്തെ റോഡില്വച്ച് വീണ്ടും വഴക്കിട്ടതിനെത്തുടര്ന്ന് സജിയുടെ കൈയ്ക്ക് അഭിലാഷ് വെട്ടുകയായിരുന്നെന്നാണ് വിവരം. ഗുരുതരപരുക്കേറ്റ സജിയെ ആദ്യം ബത്തേരി താലൂക്ക് ആശുപത്രിയിലും പിന്നീട് കോഴിക്കോട് മെഡിക്കല് കോളജിലും പ്രവേശിപ്പിച്ചെങ്കിലും പുലര്ച്ചെ മരിച്ചു.